સોલા પોલીસ સ્ટેશન વિસ્તારમાં આવતા ચાંદલોડિયામાં પોલીસની મહેરબાનીથી ફૂલેલાફાલેલા ભરત ઠાકોર ઉર્ફે ‘સુખી’ના જુગારના અડ્ડા ઉપર PCBએ દરોડો પાડ્યો હતો. અગાઉ દારૂનો ધંધો કરતા ભરત ‘સુખી’એ અમુક પોલીસકર્મીઓની સલાહથી જ ધંધો બદલ્યો હોવાની ચર્ચા છે. ‘સુખી’એ જુગારનો અડ્ડો ચાલુ કર્યા પછી તેનો દારૂનો ધંધો પોલીસ રેકર્ડ ઉપર ‘નીલ’ રહેતો હતો. પણ, રથયાત્રા આવતાં દારૂની સાથોસાથ જુગારના અડ્ડા ઉપર કાર્યવાહીની રાજકીય ભીંસ વધતાં પોલીસે કાર્યવાહી કરવાનો વખત આવ્યો છે. પીસીબીની ટીમે ભરત સુખીને વોન્ટેડ બતાવીને અલ્પેશ સોમાજી ઠાકોરના ચાંદલોડિયામાં આવેલા મકાનમાં જુગાર રમતાં નવ જુગારીને પકડી પાડ્યા હતા.